Lav et referat af nedenstående tekst:

Tekst:
- Jeg fik her i coronanedlukningen tid til at tænke kreativt, og lyst til at skabe noget glæde og sammenhold, så derfor opstod tanken om baggårdsunderholdningen. Sådan siger Signe Bastholm. Hun har samlet forskellige musikere, som skal underholde i forskellige boligblokke i Aalborg. Signe Bastholm bor selv i en af lejlighederne i en af Nordjyllands største boligforeninger Sundby-Hvorup, hvilket også er en af grundene til, hun gerne vil have, der skulle ske noget. Så Signe Bastholm kontakte bestyrelsen, boligkontoret, viceværten, og hun kontaktede også politiet for at få de rigtige tilladelser om forsamlinger og for at finde ud af, hvor højt musikken må spille. Det arbejde ser nu ud til at have båret frugt. Tre lørdage her i April har Signe samlet forskellige musikkere, og så traver de rundt i mellem boligblokkene og underholder. - I dag er det duoen Vingaard fra Aalborg, Trine og Mikkel, der underholder med egne numre, siger en glad Signe Bastholm og fortsætter: - De spiller 4 numre hvert sted, cirka 15 til 20 minutter, og så pakker vi instrumenterne sammen og så er det videre til næste boligblok. Som i de gode gamle dage - næsten da - Jeg gør det her fordi det er en hyldest til kulturen, kunsten og musikken. Det giver mindre ensomhed, og skaber større fællesskab blandt os der bor her, siger Signe Bastholm, mens hun svinger røde klæder op i luften. Så mens duoen spiller løber Signe rundt og svinger røde klæder. Det gør hun for at gøre beboeren opmærksom på, at der bliver spillet musik, Det vil da heller ikke gøre noget hvis nogen af beboerne smider en lille mønt ned musikken, akkurat som man gjorde i de gode gamle dage i baggårdene. - Baggårdsunderholdningen skaber kontakt mellem beboerne, fordi de nu har noget til fælles ved at have oplevet sammen, hver for sig, og mon ikke der er noget at tale om næste gang man for eksempel mødes, når man er nede sortere sit affald i gården, slutter Signe Bastholm De 4 numre er overstået, Signe og duoen pakker sammen og trasker videre til næste boligblok. I alt skal 7 forskellige boligblokke besøges denne lørdag eftermiddag.

Referat:
I gamle dage var der tradition for at gårdmusikanter gik rundt i baggården og spillede musik, og folk kastede mønter ned til gårdmusikanterne. Nu er den tradition vendt tilbage til en boligforeningen i Nørresundby.